钦定古今图书集成/明伦汇编/闺媛典/第175卷 > 陈有备妻林氏
## 钦定古今图书集成/明伦汇编/闺媛典/第175卷 > 陈有备妻林氏

按《澄海县志》：“林氏，陈海涯子有备妻。年十八，归有备。
二十备亡，散发哀毁，朝夕柩傍，誓不二志。翁姑恸，子
至不饮食。氏跽请曰：‘身后事有妇在’。翁姑收泪谢之。
翁没，杖奠，朝夕如礼。临葬，守柩所，经营襄事，家愈落，
绩纴奉姑益谨。郡丞刘魁嘉其节，捐俸四十两为置
田以赡。姑死，葬如翁遗三幼姑，氏鞠之遣嫁。嘉靖庚”
申卒，年七十九